CELEX: C2004/201/39
Language: lt
Date: 2004-08-07 00:00:00
Title: Byla T-179/04 Siegfried Krahl 2004 m. gegužės 17 d. pareikštas ieškinys Europos Bendrijų Komisijai

7.8.2004   
            
            
               LT
            
            
               Europos Sąjungos oficialusis leidinys
            
            
               C 201/18
            
         Siegfried Krahl 2004 m. gegužės 17 d. pareikštas ieškinys Europos Bendrijų Komisijai
   (Byla T-179/04)
   (2004/C 201/39)
   Bylos kalba: prancūzų
   2004 m. gegužės 17 d. Europos Bendrijų Pirmosios instancijos teisme buvo pareikštas Siegfried Krahl, gyvenančio Zagrebe (Kroatija), atstovaujamo advokatų Sébastien Orlandi, Albert Coolen, Jean-Noël Louis ir Etienne Marchal, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti Komisijos sprendimą dėl pareiškėjui išmokėtų dienpinigių už laikotarpį, kurio metu jis buvo laikinai apgyvendintas, susigrąžinimo;
            
         
               —
            
            
               priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   Pareiškėjas, Komisijos pareigūnas, 2002 m. vasario 2 d. pradėjo eiti savo pareigas Komisijos atstovybėje Zagrebe ir iki 2002 m. rugsėjo 19 d. gyveno Komisijai priklausančioje gyvenamojoje patalpoje. Ginčijamu sprendimu Komisija nusprendė susigrąžinti pareiškėjui sumokėtus dienpinigius už šį laikotarpį, kurio metu pareiškėjas buvo laikinai apgyvendintas, kadangi, gyvendamas Komisijos jam suteiktoje gyvenamojoje patalpoje, jis į juos neturėjo teisės.
   Grįsdamas savo ieškinį, pareiškėjas tvirtina, kad buvo pažeistas Statuto VII priedo 10 straipsnis. Jis teigia, kad Komisija aptariamojoje gyvenamoje vietoje jį apgyvendino tik laikinai ir nesuteikė jokių garantijų, todėl tai neatėmė iš jo teisės gauti dienpinigius. Be to, jis remiasi teisėto pasitikėjimo principo pažeidimu, tvirtindamas, kad Komisija jam suteikė tikslias garantijas dėl dienpinigių išmokėjimo jį apgyvendinus aptariamojoje gyvenamojoje vietoje.